K O R R A L D U S

Haapsalu,	22. märts 2005 nr 219

Ehitiste asukohaga Suur-Mere tn 17, Haapsalu 
teenindamiseks vajaliku maa määramine ja 
arvamuse andmine maaüksuse riigi omandisse jätmiseks

Läbi vaadanud Haridus- ja Teadusministeeriumi 17. 03. 2005 Haapsalu Linnavalitsusele esitatud taotluse nr 10.3-3/2275 “Haapsalu Sanatoorse Internaatkooli maa riigi omandisse jätmine”, milledes soovitakse jätta riigi omandisse Haapsalu Sanatoorse Internaatkooli valduses olevad maaüksused Suur-Mere tn 17 ja Jalaka tn 64 maareformi seaduse § 29 ja § 31 lg 1 p 1 alusel Haapsalu linnas, Haapsalu Linnavalitsus tuvastas, et taotletav maa Suur-Mere tn 17 pindalaga 6311 m2 on maareformi läbimata maa, millest kehtib senine maakasutusõigus 5691 m2 ulatuses ja 620 m2 maad on koolilaste kasutuses spordiplatsina. Seega on vajalik kogu taotletav maa lugeda hoonete ja rajatiste teenindamiseks vajaliku maa hulka. Maaüksusel asuvad vastavalt riigivararegistri päringule registrisse kantud järgmised hooned: kool-internaat, administratiivhoone-garaaz, töötuba ja käsitöö klass. Maaüksusele ei ole esitatud teiste isikute taotlusi maa omandamiseks. 
Juhindudes maareformi seaduse § 29, § 31 lg 1 p 1, Eesti Vabariigi Valitsuse 03. 09. 1996 määrusega nr 226 kinnitatud “Maa riigi omandisse jätmise korrast”, Eesti Vabariigi Valitsuse 30. 06. 1998 määrusega nr 144 kinnitatud “Ehitiste teenindamiseks vajaliku maa määramise kord”, Eesti Vabariigi Valitsuse 24. 01. 1995 määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Määrata ehitiste asukohaga, Suur-Mere tn 17, Haapsalu teenindamiseks vajalik maa suurusega 6311 m2 vastavalt katastriüksuse plaanile (lisatud).
2.	Nõustuda maaüksuse, asukohaga Suur-Mere 17, Haapsalu, pindalaga 6311 m2, riigi omandisse jätmisega.
3.	Määrata riigi omandisse jääva maa sihtotstarbeks ühiskondlike hoonete maa (Üh, 0050). 
4.	Korraldus teha Haridus- ja Teadusministeeriumile (Tõnismägi 11, 15192 Tallinn) teatavaks korralduse koopia saatmisega posti teel, maakorraldusosakonna juhatajale (A. Ulm) koopia üleandmisega allkirja vastu.
5.	Korraldus jõustub teatavakstegemise päevast.
6.	Korraldus avalikustada väljapanekuga linnavalitsuse fuajees.

7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär